Eiríkur Hafdal starfar sem sjálfstætt starfandi framleiðandi og tónlistarmaður . Hann hefur meðal annars tekið þátt Söngkeppni Sjónvarpsins . Hér ljóstrar hann upp fimm staðreyndum um sjálfan sig . „ Á djamminu fyrir einhverjum árum lenti ég á spjalli við mann sem var helvíti líkur Hilmi Snæ leikara . Ég spurði hann að því hvort hann hafi ekki heyrt það áður hvað hann væri líkur Hilmi Snæ ? Hann svaraði flissandi : „ Jú , oft , ég heiti nefnilega Hilmir Snær . “ „ Þegar ég var sex ára datt ég út úr bílnum á ferð eftir að hafa verið að fikta í hurðinni . Mamma tók beygju , ég opnaði hurðina , sá götuna í smástund og svo man ég eftir mér úti í vegkanti eftir að hafa rúllað nokkra hringi . Sem betur fer vorum við 200 metra frá sjúkrahúsinu í Neskaupstað , en ég slapp samt með skrámur . “ „ Ég á og rek jólasveinaþjónustuna Sveinki.is , og er strax byrjaður að plana jólin . Þannig að já , ég byrjaði að hlusta á jólalög í september og skammast mín ekkert fyrir það . “ „ Fór í fyrsta skipti til útlanda 22 ára , á sama tíma og dóttir mín sem var þá eins árs . “ „ Ég er svo forfallinn Pepsi Max-isti að þegar ég rúlla að lúgusjoppunni rétt hjá vinnunni , er afgreiðslufólkið farið að rétta mér dósina áður en ég stoppa , liggur við , ég kaupi mér Pepsi Max vandræðalega oft . “